b'\n_START_ARTICLE_\nChild\xe2\x80\x99s Play 2 \xe2\x80\x93 murhaava nukke\n_START_SECTION_\nJuoni\n_START_PARAGRAPH_\nAndy Barcley on joutunut sijaisperheeseen \xc3\xa4idin joutuessa hullujen huoneelle. Samaan aikaan on k\xc3\xa4ynnistetty uudelleen Kiva kaveri -nukkien tuotanto, jossa korjataan uuden veroiseksi vanha kunnon Chucky. Tapahtuu onnettomuus ja Chucky on j\xc3\xa4lleen el\xc3\xa4vien kirjoissa, aikeenaan etsi\xc3\xa4 Andy k\xc3\xa4siins\xc3\xa4 ja siirt\xc3\xa4\xc3\xa4 sielunsa h\xc3\xa4neen ennen kuin nuken vartalossa alkaa tapahtua inhimillistymisen merkkej\xc3\xa4. Chucky saa tiet\xc3\xa4\xc3\xa4 Andyn olinpaikan ja alkaa vainota t\xc3\xa4t\xc3\xa4, saaden Andyn sijaisvanhemmat luulemaan pojan olevan mielenvikainen, vaikka kuinka Andy yritt\xc3\xa4\xc3\xa4 vakuuttaa Chuckyn el\xc3\xa4v\xc3\xa4n. Ainoa, jolta Andy voi saada apua, on sijaisperheess\xc3\xa4 asuva Kyle, joka huomaa pian itse Andyn olevan tosissaan.\n_START_SECTION_\nArvioita\n_START_PARAGRAPH_\nVideo-oppaassa vuodelta 1994 elokuva saa kaksi t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9dkeskinkertainen\xe2\x80\x9d.'